Nerine woon in Pretoria saam met haar man en twee dogters. Hulle het twee honde, ‘n semi-Boerboel en ‘n Maltees. Sy is ‘n taalonderwyseres en gee op die oomblik Afrikaans en Duits in die hoërskool, hoewel sy eintlik ‘n Franse juffrou is. Sy is mal oor lees en skryf, vertaalwerk, nougat, stap en hou graag vakansie by die see en in die wildtuin saam met haar gesin. Sy skryf ook sketse, kortverhale en radiodramas.